stanford-oval/wikipedia huggingface dataset:
Aarogya Setu
Vastaanotto

Kongressipuolueen johtaja Rahul Gandhi nimitti Aarogya Setu -sovellusta "hienostuneeksi valvontajärjestelmäksi" sen jälkeen kun hallitus ilmoitti, että sovelluksen lataaminen olisi pakollista sekä julkisen että yksityisen sektorin työntekijlöille. Tämän jälkeen muut esittivät saman huolen Aarogya Setu -sovelluksesta.   Elektroniikka- ja tietotekniikkaministeri vastasi näihin huolenaiheisiin väittämällä, että Gandhin väitteet olivat vääriä ja että sovellusta arvostettiin kansainvälisesti.
Ranskan eettinen hakkeri Robert Baptiste, jonka nimi on Elliot Alderson Twitterissä, väitti 5. toukokuuta, että sovelluksessa oli turvallisuusongelmia.  Intian hallitus samoin kuin sovelluskehittäjät vastasivat tähän väitteeseen kiittämällä hakkeria huomiosta, mutta torjuivat esitetyt huolet. Sovelluksen kehittäjät totesivat, että sijaintitietojen hakeminen on pikemminkin sovelluksen dokumentoitu ominaisuus kuin virhe, koska sovellus on suunniteltu seuraamaan virustartunnan saaneen väestön jakautumista. He väittivät myös, että kenenkään käyttäjän henkilökohtaisten tietojen ei ole osoitettu olevan vaarassa.
Robert Baptiste twiittasi 6. toukokuuta, että Aarogya Setu -turvallisuushaavoittuvuudet antoivat hakkereille "tietää, kuka on tartunnan saanut, pahoinvoiva [tai] tehnyt itsearvioinnin valitsemallaan alueella". Hän kertoi myös kuinka monta ihmistä oli sairaita ja saanut tartunnan pääministerin kansliassa, Intian parlamentissa ja sisäministeriössä.  The Economic Times huomautti, että sovelluksen käyttöehtojen lausekkeessa todettiin, että käyttäjä "hyväksyy ja myöntää, että Intian hallitus ei ole vastuussa ... luvattomasta pääsystä tietoihisi tai sen muuttamiseen".  Vastauksena useat ohjelmistokehittäjät vaativat lähdekoodin julkistamista.
Entinen korkeimman oikeuden tuomari oikeusministeri BN Srikrishna nimitti 12. toukokuuta hallituksen painostuksen määrätä ihmisiä käyttämään Aarogya Setua "täysin laittomaksi". Hän sanoi, että toistaiseksi sitä ei tueta millään lailla, ja kyseenalaisti "minkä lain nojalla hallitus valtuuttaa sen kenellekään".
MIT Technology Review antoi 2 viidestä tähdestä Aarogya Setu -sovellukselle analysoidessaan 25 maassa julkaistua COVID-kontaktien jäljityssovelluksia. Sovellus sai tähden vain käytännöstä, joka ehdottaa, että kerätyt tiedot poistetaan tietyn ajan kuluttua ja että tietojen keruu käyttäjän syötteiden rajoissa on minimaalista. Se korosti myös, että Intia on ainoa demokratia, joka tekee sovelluksestaan pakollisen miljoonille ihmisille.  Luokitus alennettiin edelleen 2 tähdestä yhteen tähteen, koska tietoa kerätään enemmän kuin sovelluksen tarvitsee toimia.
Aiheesta muualla

Aarogya Setun virallinen sivusto
Albertfalva

Rakennustyömaa Albertfalvassa (pohjoinen kuvan alareunassa). Paikalla on nykyään Savoya Parkin ostoskeskus ja Auchanin supermarket.
Albertfalva (saks. Sachsenfeld) on Budapestin kaupunginosa. Albertfalva sijaitsee XI osa-alueella Budan puolella, Rákóczin sillan eteläpuolella. Se rajoittuu idässä Tonavaan ja lännessä Pécsiin menevään rautatiehen, jonka varrella on myös Budafok-Albertfalvan asema.
Albertfalva oli aikaisemmin itsenäinen kunta, mutta se liitettiin Budapestiin vuonna 1950.
Aiheesta muualla

Wikimedia Commonsissa on kuvia tai muita tiedostoja aiheesta .
Albertfalva Region History Collection and School Museum kulturinfo.hu. Arkistoitu 16.8.2012. Viitattu 20.3.2009. (englanniksi)
Albertan parlamentti

| Legislative Assembly of Alberta   Assemblée législative de l'Alberta> Historia |
| --- | --- |
Perustettu:  1905
Johto
Puhemies:  Nathan Cooper (UC)
Kokoonpano
Edustajia:  87
 
Puolueet:  Hallitus      UC (63) Oppositio      NDP (24)
Vaalit
Viimeisimmät vaalit:  16. huhtikuuta 2019
Kokouspaikka
 Istuntosali.
Kotisivut
 http://www.assembly.ab.ca
Albertan parlamentti (engl. Legislative Assembly of Alberta, ransk. Assemblée législative de l'Alberta) on provinssitason parlamentti Albertassa. Se koostuu 87 edustajasta, jotka valitaan neljän vuoden välein.
Lainsäädäntötyötä tehdään 8 komiteassa, joista viisi on pysyviä (standing) ja kolme ovat luonteeltaan lainsäädäntöpoliittisia (Legislative Policy).
Parlamentin toimintaa voi seurata Alberta Assembly TV -kanavalta.
Viimeisimmät vaalit

Viimeisimmät vaalit pidettiin 2019, jonka jälkeen suurimmaksi puolueeksi nousi yhdistynyt konservatiivipuolue. Ainoa muu puolue, joka sai edustajia läpi, on uusi demokraattinen puolue.
Äänioikeus on kaikilla vähintään 18-vuotiailla Kanadan kansalaisilla, jotka asuvat Albertassa.
Parlamenttirakennus.
Akustinen kierto

Äänitiedostojen kuunteluohjeet
Akustinen kierto on yleensä ei-toivottu ilmiö, jossa äänentoistojärjestelmä alkaa tuottaa vinkuvaa, joskus voimakastakin ääntä. Muodostuva melu voi saada alkunsa periaatteessa pelkästä kohinasta, jota äänentoistolaitteissa ilmenee, mikäli vahvistimen vahvistus on riittävän suuri. Kierto syntyy kun ääni palaa kaiuttimesta mikrofoniin, ja vahvistus kasvaa kasvamistaan laitteiden dynamiikan ylärajalle asti.
Kierron käytännöllisiä hallintakeinoja

Mikrofonin suuntaaminen eri asentoon, mieluusti poispäin kaiuttimista, vahvistimen vahvistuksen pienentäminen, esiintyjää voi myös pyytää pitämään mikrofonia lähempänä itseään, jolloin ei tarvita niin suurta vahvistusta, tai häntä voi pyytää olemaan samalla etäisyydellä ja puhumaan tai laulamaan kovemmalla äänellä[lähde? ]. Edellä mainituissa keinoissa on vaarana äänen särkyminen, ellei mikrofoni kestä kovin suurta äänenpainetta. Esimerkkitapaus äänensärkymisestä on p-kirjain, johon lausuttaessa tulee lytyssä oleva tai poksahtahtava äänensävy. Tilan akustoiminen vähentää kaikumista ja sitä kautta myös kiertämistä.
Kitarassa voi käyttää mikrofonia kaikukopassa, jolloin kiertoa ei synny. Ääni ei kuitenkaan silloin ole luonnollinen.
Kierron sähköisiä hallintakeinoja

Yleensä kussakin akustisessa tilassa voi olla tiettyjä taajuuksia, jotka resonoivat tehokkaimmin, ja sellaisia taajuuksia voi vaimentaa ekvalisaattorilla. Otollisimmat kiertotaajuudet voi mitata vinguttamalla tarkoituksellisesti systeemiä, tallentaa vinkunan ja määrittää taajuuden ohjelmallisesti tai taajuuslaskurilla. On myös mittauksen automaattisesti toteuttavia laitteita.
Oma vaikutuksensa on myös kunkin äänentoistolaitteen taajuusvasteella, mutta edellä esityt kierron hallintakeinot ovat silti yleispäteviä.
Aiheesta muualla

Äänenmuokkaus: kohta "Akustinen kierto"
Above the Mind of Morbidity

| Above the Mind of Morbidity Xysma |
| --- | --- | --- |

EP-levyn tiedot
 Julkaistu: 1990
 Formaatti: mini-LP
 Tyylilaji: grindcore
 Kesto: 18.18
 Levy-yhtiö: ComeBack
Xysman muut julkaisut
|   | Above the Mind of Morbidity 1990 | Yeah 1990 |
Above the Mind of Morbidity on vuonna 1990 ilmestynyt suomalaisen grindcore-yhtye Xysman ensimmäinen mini-LP. Se julkaistiin aluksi valkoisilla kansilla 50 kappaleen numeroituna painoksena, jota myytiin ainoastaan yhtyeen keikoilla. Kansitaide saatiin valmiiksi vasta myöhemmin ilmestyneeseen toiseen painokseen.
Levyn materiaali on mukana myös bonuskappaleina Yeah-albumin vuonna 1993 julkaistulla CD-versiolla sekä kokoelmalla Yeah / First & Magical (2004).
Kappaleet

Foetal Mush – 2.00
Paradise of Steaming Cadavers – 4.27
Entangled in Shreds – 2.38
Mild Stench of Rot – 2.30
Dismemberment in Trance – 3.31
Cranial Cradle – 3.12
Kokoonpano

Janitor Muurinen – laulu
Olli Nurminen – kitara
Vesa Iitti – basso
Teppo Pulli – rummut
Aiheesta muualla

Above the Mind of Morbidity Discogsissa. (englanniksi)
Albumi Above the Mind of Morbidity Encyclopaedia Metallum -sivustolla (englanniksi)
Above the Rim (elokuva)

| Above the Rim |
| --- | --- |

Ohjaaja:  Jeff Pollack
Käsikirjoittaja:   Jeff Pollack  Benny Medina 
Tuottaja:   James D. Brubaker  Benny Medina  Jeff Pollack 
Säveltäjä:  Marcus Miller
Pääosat:   Duane Martin  Tupac Shakur  Bernie Mac  Tonya Pinkins  Brian Keith  Marlon Wayans 
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  New Line Cinema Netflix
Ensi-ilta:  Yhdysvallat 23. maaliskuuta 1994
Kesto:  93 min
Alkuperäiskieli:  englanti
Budjetti:  6 500 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Above the Rim on Jeff Pollackin vuonna 1994 ensi-iltaan tullut elokuva. Elokuvan ovat käsikirjoittaneet Jeff Pollack ja Benny Medina.
Näyttelijöinä ovat Tupac Shakur, Duane Martin, Leon Robinson, Marlon Wayans ja Cristopher Andrews. Elokuva kertoo New Yorkissa asuvasta high school -koripalloilijasta ja hänen suhteistaan kahteen kaveriinsa, huumekauppiaaseen ja koripallotähteen, joka on nykyään hänen entisen high schoolinsa vartija.
Tarina

Nuoren koululaisen, joka pyrkii koripalloammattilaiseksi, pitää tehdä kovia päätöksiä. Kyle Watson (Duane Martin) on lahjakas koripalloilija, joka on valmistumassa high schoolista. Sillä aikaa, kun hän odottaa, saako stipendin Georgetown Universityyn, hänen täytyy tehdä vaikea päätös. Seuratako hyväsydämistä valmentajaansa vai Birdietä (Tupac Shakur), joka on naapuruston "paha poika". Kyle on myös närkästynyt vartijaan nimeltä Sheperd (Leon Robinson), koska hänen äitinsä on rakastumassa tähän. Sattumalta Kylen valmentaja haluaisi Sheperdin pelaamaan joukkueeseensa, koska hän oli aiemmin koripallotähti. Myöhemmin Kyle saa selville Sheperdin olevan Birdien isoveli.
Rooleissa

| 0 | 1 | 2 |
| --- | --- | --- |
|  Bernie Mac  | … |  Flip Johnson   |
|  Cristopher Andrews  | … |  Big Daddy   |
|  Duane Martin  | … |  Kyle Watson   |
|  Leon Robinson  | … |  Sheperd   |
|  Tupac Shakur  | … |  Birdie   |
|  Dave Bailey  | … |  Rollins   |
|  Tonya Pinkins  | … |  Mailika   |
|  Wood Harris  | … |  Motaw   |
|  Marlon Wayans  | … |  Bugaloo   |
|  Shawn Michael Howard  | … |  Bobby   |
|  Henry Simmons  | … |  Starnes   |
|  Michael Rispoli  | … |  Richie   |
|  Eric Nies  | … |  Montrose   |
|  Bill Raffety  | … |  Omana itsenään   |
|  James Williams  | … |  Speedy   |
|  John Thompson  | … |  Omana itsenään   |
Soundtrack

”Anything” – SWV
”Old Time's Sake” – Sweet Sable
”Part time lover” – H-Town
”Big Pimpin” – Tha Dogg Pound mukana Snoop Dogg, Nate Dogg ja Big Pimpin' Delemond
”Don't mean to turn you on” – 2nd II None
”Doggy style” – DJ Rogers
”Regulate” – Warren G. mukana Nate Dogg
”Pour Out a Little Liquor” – 2Pac & Thug Life
”Gonna Give it to ya” – Jewell mukana Aaron Hall
”Afro Puffs” – Lady of Rage mukana Snoop Dogg
”Just so Ya No” – CPO mukana Boss Hogg
”Hoochies need love too” – Paradise
”I'm still in Love with You” – Al B. Sure!
”Crack'em” – O.F.T.B.
”U Bring Da Dog Out” – Rhythm & Knowledge
”Blowed Away” – B-Rezell
”It's Not Deep Enough”- Jewell
”Dogg Pound 4 Life” – Tha Dogg Pound mukana Snoop Dogg
Kappaleet jotka julkaistiin singlejen b-puolella:
”Pain” – 2Pac mukana Stretch
”Loyal to the Game” – 2Pac mukana Treach ja Riddler
”Mi Monie Rite” – Lord G
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Aino Kajaniemi

Aino Kajaniemi (s. 18. syyskuuta 1955) on suomalainen tekstiilitaiteilija. Hän tekee suuria kolmiulotteisia tekstiili-installaatioita mutta myös pienempiä, piirroksellisuuteen perustuvia kuvia. Vuonna 2010 hänet nimettiin vuoden tekstiilitaiteilijaksi ja palkittiin myös kotikaupunkinsa Jyväskylän kulttuuripalkinnolla. Hänelle myönnettiin valtion ylimääräinen taiteilijaeläke vuonna 2021.
Aino Kajaniemi valmistui tekstiilitaiteilijaksi Taideteollisesta korkeakoulusta vuonna 1983. Hän on pitänyt yli 30 yksityisnäyttelyä ja osallistunut kymmeniin yhteisnäyttelyihin Suomessa ja ulkomailla. Hän on suunnitellut useiden suomalaiskirkkojen liturgiset tekstiilit. Lisäksi Kajaniemen teoksia on terveyskeskuksissa, kouluissa, vanhusten palvelutaloissa ja liikuntapaikoissa sekä valtion virastoissa.
Aino Kajaniemen tytär on kuvataiteilija Aura Kajaniemi ja sisar valokuva- ja videotaiteilija Riitta Järvelä. He ovat 2010-luvulla pitäneet useita yhteisnäyttelyitä Suomen eri kaupungeissa.
Julkisia teoksia > Kirkkotekstiilit

Taulumäen kirkko, Jyväskylä, 1999
Muuramen kirkko, Jyväskylä
Palokan kirkko, Jyväskylä
Vaajakosken kirkko, Jyväskylä
Rymättylän kirkko, Naantali
Aiheesta muualla

Aino Kajaniemen CV (Arkistoitu – Internet Archive)
Aleksander Bem

Aleksander Bem (9. joulukuuta 1948 Szczecin – 17. heinäkuuta 2019 Freiburg) oli puolalaissyntyinen, vuodesta 1981 lähtien Saksassa asunut jazzlaulaja, -lyömäsoittaja ja -säveltäjä.
Bemin isä oli pianisti Krzysztof Bem. Hän oli laulaja Ewa Bemin ja ääni-insinööri Jarek Bemin veli. Bem teki debyyttinsä rumpalina vuonna 1967 yhtyeessä Pięciu. Joulukuussa 1970 hän perusti Ewa Bemin ja Andrzej Ibekin kanssa Bemibek-yhtyeen, johon liittyi myös basisti Tadeusz Gogosz. Kokoonpano sai jazztapahtuma Jazz nad Odrąssa ensimmäisen palkinnon vuonna 1971. Ibekin ja Gogoszin lähdettyä kokoonpanosta se muutti nimensä kesällä 1972 muotoon Bemibem. Yhtye esiintyi Puolan lisäksi Itä-Saksassa, Neuvostoliitossa, Bulgariassa, Jugoslaviassa ja Tšekkoslovakiassa. Ennen yhtyeen hajoamista vuonna 1976 siinä toimivat muiden muassa Marek Bliziński, Tomasz Jaśkiewicz, Paweł Dąbrowski ja Mariusz Mroczkowski.
1970-luvun jälkipuoliskolla Bem esiintyi Ewa Bemin, Jaśkiewicz, Gogoszin ja Stanisław Cieślakin kanssa Skandinaviassa. Hän muutti Saksaan vuoden 1981 lopussa. Bem esiintyi sessiomuusikkona muiden muassa Stan Borysin, Piotr Figielin, Maryla Rodowiczin, KLAN-kvartetin (Marek Ałaszewski), Tadeusz Woźniakin ja Anatol Wojdynan äänitteillä. Bem kuoli Freiburgissa vuonna 2019 pitkään sairastettuaan.
Alvar Mogård

Ernst August Mitts, kirjailijanimi Alvar Mogård (29. tammikuuta 1891 Valassaaret – 14. maaliskuuta 1986 Vaasa) oli suomalainen ruotsin kielellä kirjoittanut kirjailija.
Mittsin vnahemmat olivat majakanvartija, myöhemmin maanviljelijä Herman Mitts ja Maria Björs. Mitts valmistui kansakoulunopettajaksi Uudenkaarlepyyn opettajaseminaarista 1913. Hän suoritti ylioppilastutkinnon 1927 ja valmistui filosofian maisteriksi 1933. Mitts toimi kansakoulunopettajana 1913–1920 ja kansankorkeakoulun johtajana 1922–1935. Sittemmin hän oli kansakoulujen tarkastajana ja sai kouluneuvoksen arvon.
Suomen sisällissodan aikana Mitts toimi suojeluskunnan komppanianpäällikkönä ja osallistui muun muassa Vaasan valtaukseen.
Teoksia

Nimellä Alvar Mogård:
Markus Rösman : romaani. Bro. Åbo 1943
Vägbyggare : romaani. Söderström, Helsingfors 1960
Aleksander Henrik Söderman

Aleksander Henrik Söderman (14. heinäkuuta 1876 Uusikaupunki − 13. lokakuuta 1933 Pälkäne) oli suomalainen kihlakunnantuomari, Uudenkaupungin pormestari ja valtiopäivämies.
Södermanin vanhemmat olivat kauppias Gustaf Söderman ja Amanda Brigitta Blom ja puoliso vuodesta 1908 Sigrid Anna Ulrika Ellmén. Hän pääsi ylioppilaaksi 1896 Turun lyseosta, suoritti Helsingin yliopistossa oikeustutkinnon 1901 ja sai varatuomarin arvon 1904. Söderman oli Uudenkaupungin pormestari 1904−1920. Hän oli poliittisista syistä vangittuna yhdenvertaisuuslain vastustajana Krestyn vankilassa Pietarissa 1912−1913 yhdessä Uudenkaupungin raatimiesten kapteeni Blomin ja apteekkari Frickin kanssa. Vuodesta 1920 alkaen Söderman toimi  kihlakunnantuomarina Hauhon tuomiokunnassa. Hän oli porvarissäädyssä Uudenkaupungin edustaja valtiopäivillä 1905–1906.
Aino Kallas: Maailman sydämessä

| Aino Kallas Maailman sydämessä |
| --- | --- |

Kirjailija:  Silja Vuorikuru
Kansitaiteilija:  Anne Kaikkonen
Kieli:  suomi
Genre:  elämäkerta
Kustantaja:  SKS
Julkaistu:  2017
Ulkoasu:  sid.
Sivumäärä:  322
ISBN:  978-952-222-424-8
Sarja: Kirjokansi
Löydä lisää kirjojaKirjallisuuden teemasivulta
Aino Kallas: Maailman sydämessä on kirjailija Aino Kallaksen elämäkerta, jonka on kirjoittanut Silja Vuorikuru. Teos on ilmestynyt 2017, ja sen on kustantanut Suomalaisen Kirjallisuuden Seura.
Vuorikuru on aiemmin tehnyt Kallaksesta väitöskirjan Kauneudentemppelin ovella: Aino Kallaksen tuotanto ja raamatullinen subteksti. Elämäkertaa hän ryhtyi laatimaan kustantajan ehdotuksesta, sillä sellaista ei Kallaksesta ollut aiemmin kirjoitettu. Elsa Enäjärvi-Haavio aloitti elämäkerran pohjatyöt kokoamalla aineistoa. Hän kuitenkin kuoli ennen kuin hän pääsi kirjoitustyön alkuun. Kai Laitisella oli sellainen suunnitteilla, mutta työ muuttui matkan varrella, syinä lähinnä Kallaksen päiväkirjojen suosio ja toisaalta biografista lähestymistapaa kirjailijaan oli alettu pitää vanhanaikaisena. Niinpä Laitinen keskittyi lähinnä Kallaksen tuotantoon.
Vuorikuru käy teoksessa läpi elämäkerran rinnalla Kallaksen tuotannon. Teos jakautuu osiin Kallaksen elämän keskeisten muutosvaiheiden mukaan. Kuvaliitteessä on henkilökuvia sekä kuvia Kallaksen asuinpaikoista. Teoksen lopussa on lähdeviitteet ja lähdeluettelo sekä henkilöhakemisto.
Teoksen vironkieliset käännösoikeudet on myyty virolaiselle Varrak-kustantamolle.
Arviot

Mervi Kantokorpi toteaa arviossaan Helsingin Sanomissa, että teos esittää hyvin lapsuudenkodin merkityksen myöhemmässä elämässä. Hän pitää Vuorikurun tekstiä paikoin raskaslukuisena, mutta toteaa kuitenkin että se on "näkemyksellinen tietopaketti Kallaksen elämään ja tuotantoon nostaessaan esiin laajan aineiston eri vuosikymmeniltä".
Outi Hytönen arvioi Suomen Kuvalehdessä, että "Aino Kallaksen elämäkerta on mallisuoritus", joka "avaa uusia näkökulmia".
Teos on kerännyt lukuisia kiittäviä arvioita (mm. Parnasso, Kiiltomato, Keskisuomalainen, Tuglas-seuran julkaisema Elo-lehti).
Aiheesta muualla

Teos SKS:n sivulla. (Arkistoitu – Internet Archive)
Kokla, Järvi: Aino Kallas maailma südames. (Arkistoitu – Internet Archive) Hiiu Leht 5.5.2017- (viroksi)
Aareleid, Kai: Meie mõlema Kallas. Sirp 9.6.2017 (viroksi)
Complete Studio Recordings

| Complete Studio Recordings Led Zeppelin |
| --- | --- | --- |

Kokoelmalevyn tiedot
 Äänitetty : 1968–1979
 Julkaistu: 1993
 Tuottaja(t): Jimmy Page
 Tyylilaji: Heavy metal, Hard rock, Folk rock, Blues rock
 Kesto: 434.27
 Levy-yhtiö: Atlantic Records
Led Zeppelin:n muut julkaisut
|  Box Set, Vol. 2 1993 | Complete Studio Recordings 1993 | BBC Sessions 1997 |
Complete Studio Recordings on englantilaisen rockyhtye Led Zeppelinin vuonna 1993 julkaisema kymmenen CD:een kokoelmalevy, joka koostuu yhtyeen kaikista studioalbumeista sekä neljästä bonusraidasta, jotka on lisätty viimeiseen levyyn, Coda.
Kappaleluettelo > CD 1: Led Zeppelin I

Good Times Bad Times
Babe I'm Gonna Leave You
You Shook Me
Dazed and Confused
Your Time Is Gonna Come
Black Mountain Side
Communication Breakdown
I Can't Quit You Baby
How Many More Times
Kappaleluettelo > CD 2: Led Zeppelin II

Whole Lotta Love
What Is And What Should Never Be
The Lemon Song
Thank You
Heartbreaker
Living Loving Maid (She's Just a Woman)
Ramble On
Moby Dick
Bring It On Home
Kappaleluettelo > CD 3: Led Zeppelin III

Immigrant Song
Friends
Celebration Day
Since I've Been Loving You
Out On The Tiles
Gallows Pole
Tangerine
That's The Way
Bron-Y-Aur Stomp
Hats Off To (Roy) Harper
Kappaleluettelo > CD 4:  (Led Zeppelin IV)

Black Dog
Rock and Roll
The Battle of Evermore
Stairway To Heaven
Misty Mountain Hop
Four Sticks
Going To California
When The Levee Breaks
Kappaleluettelo > CD 5: Houses of the Holy

The Song Remains The Same
The Rain Song
Over The Hills And Far Away
The Crunge
Dancing Days
D'yer Mak'er
No Quarter
The Ocean
Kappaleluettelo > CD 6: Presence

Achilles Last Stand
For Your Life
Royal Orleans
Nobody's Fault But Mine
Candy Store Rock
Hots On For Nowhere
Tea For One
Kappaleluettelo > CD 7: Physical Graffiti - 1/2

Custard Pie
The Rover
In My Time Of Dying
Houses of the Holy
Trampled Underfoot
Kashmir
Kappaleluettelo > CD 8: Physical Graffiti - 2/2

In The Light
Bron-Y-Aur
Down By The Seaside
Ten Years Gone
Night Flight
The Wanton Song
Boogie With Stu
Black Country Woman
Sick Again
Kappaleluettelo > CD 9: In Through the Out Door

In The Evening
South Bound Saurez
Fool In The Rain
Hot Dog
Carouselambra
All My Love
I'm Gonna Crawl
Kappaleluettelo > CD 10: Coda + 4 bonuskappaletta

We're Gonna Groove
Poor Tom
I Can't Quit You Baby
Walter's Walk
Ozone Baby
Darlene
Bonzo's Montreux
Wearing And Tearing
Baby Come On Home - (bonus)
Travelling Riverside Blues - (bonus)
White Summer / Black Mountain Side - (bonus)
Hey Hey What Can I Do - (bonus)
Henkilöt levyn takana

Led Zeppelin:
Jimmy Page - kaikki kitarat, tuottaja
Robert Plant - laulu ja huuliharppu
John Paul Jones - basso, koskettimet ja mandoliini
John Bonham - rummut ja lyömäsoittimet
George Marino - miksaaja
Yves Beauvais - tuotanto
Eric Spillman - kansitaiteen ohjaus ja suunnittelu
Eric Altenburg - kansitaiteen ohjaus ja suunnittelu
Richard Bates - kansitaiteen ohjaus ja suunnittelu
Chuck Boyd - valokuvaus
Richard Creamer - valokuvaus
Jim Cummins - valokuvaus
Jim Marshall - valokuvaus
Mike Mayer - valokuvaus
Barry Plummer - valokuvaus
Neal Preston - valokuvaus
Michael Putland - Valokuvaus
Jay Thompson - valokuvaus
Neil Zlozower - valokuvaus
Zal Schreiber - digitaalinen editointi
Bill Cubishley - yritysjohto (Trinifold)
Brian Goode - yritysjohto (Outrider)
Cameron Crowe - huomautukset
Ainārs Kovals

| Mitalit> Maa:   Latvia.Miesten yleisurheilu. Olympialaiset  | Mitalit> Maa:   Latvia.Miesten yleisurheilu. Olympialaiset  | Mitalit> Maa:   Latvia.Miesten yleisurheilu. Olympialaiset  | Maa:   Latvia> Miesten yleisurheilu. |
| --- | --- | --- | --- |
|  Hopeaa | Peking 2008 | keihäänheitto |  |
Ainārs Kovals (s. 21. marraskuuta 1981 Riika) on latvialainen keihäänheittäjä, lajin olympiamitalisti.
Kovals sijoittui seitsemänneksi Helsingin MM-kilpailuissa 2005 tuloksella 77,61. Viikkoa myöhemmin hän voitti kultaa Izmirin universiadeissa heitettyään 80,67. Vuonna 2006 hän sijoittui viidenneksi sekä Göteborgin EM-kilpailuissa että IAAF:n yleisurheilufinaalissa.
Kovals putosi karsinnassa Osakan MM-kilpailuissa 2007. Bangkokin universiadeissa hän sai samana vuonna pronssia tuloksella 82,23. Pekingin olympialaisissa 2008 Kovals saavutti Andreas Thorkildsenin jälkeen hopeaa heitettyään viimeisellä kierroksella ennätyksensä 86,64. Ennen viimeistä heittoa hän oli kuudennella sijalla. Kovals paransi loppukilpailussa kauden parasta tulostaan yli kuusi metriä.
Kovals sijoittui IAAF:n yleisurheilufinaalissa 2008 kuudenneksi. Seuraavana vuonna hän oli seitsemäs sekä Berliinin MM-kilpailuissa että IAAF:n yleisurheilufinaalissa. Barcelonan EM-kilpailuissa 2010 hän sijoittui kuudenneksi. Hän karsiutui 2012 loppukilpailusta sekä Helsingin EM-kilpailuissa että Lontoon olympialaisissa.
Kausien parhaat heitot

2002 75,05 Riika 31.5.
2003 80,75 Kaunas 10.8.
2004 82,13 Marsa 13.3.
2005 82,22 Riika 9.7.
2006 85,95 Göteborg 7.8.
2007 82,23 Bangkok 11.8.
2008 86,64 Peking 23.8.
2009 82,47 Villeneuve-d'Ascq 30.6.
2010 82,33 Halle 15.5.
2011 78,39 Riika 2.6.
2012 83,89 Bauska 14.6.
2013 80,38 Riika 30.5.
Above the Rim (soundtrack)

| Above the Rim Various artists |
| --- | --- | --- |

Soundtrack-albumin tiedot
 Äänitetty : 1993 - 1994
 Julkaistu: 22. maaliskuuta 1994
 Formaatti: CD
 Tuottaja(t): Suge Knight (Executive) Dr. Dre (supervising)
 Tyylilaji: West Coast Hip Hop, Gangsta Rap, G-Funk
 Kesto: 77.47
 Levy-yhtiö: Death Row Records Interscope Records
Above the Rim on virallinen soundtrack Jeff Pollockin ohjaamasta elokuvasta Above the Rim. Albumilta julkaistiin viisi singleä: "Pour Out a Little Liquor" (2Pac), "Regulate" (Warren G & Nate Dogg), "Part Time Lover" (H-Town), "Afro Puffs" (The Lady Of Rage) ja "Didn't Mean To Turn You On" (2nd II None). Yksi eniten suosiota saanutta kappaletta "Pain" (2Pac) ei julkaistu kuitenkaan itse albumilla, vaan ainoastaan "Regulate" singlen b-puolella. Albumi myi tupla-platinaa kokonaismyynnin yltäessä 2,142,290 kappaleeseen. Albumi voitti vuonna 1995 Source Awards gaalassa paras soundtrack-palkinnon.